rejauldu/bengali-wikipedia huggingface dataset:
পাঠানটুলী বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।   আয়তন  পাঠানটুলী ওয়ার্ডের আয়তন ১.৪২ বর্গ কিলোমিটার।   জনসংখ্যার উপাত্ত  ২০১১ সালের আদমশুমারি অনুযায়ী পাঠানটুলী ওয়ার্ডের মোট জনসংখ্যা ৫০,৪১০ জন। এর মধ্যে পুরুষ ২৮,২১১ জন এবং মহিলা ২২,১৯৯ জন। মোট পরিবার ১০,৮৭৮টি।   অবস্থান ও সীমানা  চট্টগ্রাম সিটি কর্পোরেশনের মধ্যাংশে পাঠানটুলী ওয়ার্ডের অবস্থান। এর পূর্বে ২৯নং পশ্চিম মাদারবাড়ী ওয়ার্ড; উত্তরে ২৩নং আলকরণ ওয়ার্ড; পশ্চিমে ২৪নং উত্তর আগ্রাবাদ ওয়ার্ড, ২৭নং দক্ষিণ আগ্রাবাদ ওয়ার্ড ও ৩৬নং গোসাইলডাঙ্গা ওয়ার্ড এবং দক্ষিণে কর্ণফুলী নদী ও কর্ণফুলী উপজেলার চর পাথরঘাটা ইউনিয়ন অবস্থিত।   প্রশাসনিক কাঠামো  পাঠানটুলী ওয়ার্ড চট্টগ্রাম সিটি কর্পোরেশনের আওতাধীন ২৮নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের ডবলমুরিং থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:  পাঠানটুলী  কদমতলী  আগ্রাবাদ  মোগলটুলী   শিক্ষা ব্যবস্থা  ২০১১ সালের আদমশুমারি অনুযায়ী পাঠানটুলী ওয়ার্ডের সাক্ষরতার হার ৭৩.৩%। এ ওয়ার্ডে ১টি কলেজ, ৩টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  সরকারি কমার্স কলেজ, চট্টগ্রাম  মাধ্যমিক বিদ্যালয়  খাজা আজমেরী উচ্চ বিদ্যালয়  পাঠানটুলী সিটি কর্পোরেশন বালক উচ্চ বিদ্যালয়  পাঠানটুলী সিটি কর্পোরেশন বালিকা উচ্চ বিদ্যালয়  প্রাথমিক বিদ্যালয়  আলহাজ্ব আবদুর রশিদ সরকারি প্রাথমিক বিদ্যালয়  কদমতলী আবেদিয়া সরকারি প্রাথমিক বিদ্যালয়  পাঠানটুলী জমির উদ্দিন সরকারি প্রাথমিক বিদ্যালয়   অর্থনীতি    ব্যাংক  বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ২৮নং পাঠানটুলী ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো: ক্রম নংব্যাংকের ধরনব্যাংকের নামশাখাব্যাংকিং পদ্ধতিঠিকানা০১রাষ্ট্রায়ত্ত্ব বাণিজ্যিক ব্যাংকঅগ্রণী ব্যাংকবাণিজ্যিক এলাকা কর্পোরেট শাখাসাধারণআগ্রাবাদ বাণিজ্যিক এলাকা০২জনতা ব্যাংকসাধারণ বীমা ভবন কর্পোরেট শাখাসাধারণ বীমা ভবন, পাঠানটুলী০৩স্ট্র্যান্ড রোড শাখা১০০, স্ট্র্যান্ড রোড, কুলছুমা ভবন, পাঠানটুলী০৪বাংলাদেশ ডেভেলপমেন্ট ব্যাংকআগ্রাবাদ শাখাবিশেষায়িতবিডিবিএল ভবন, ১০৬, আগ্রাবাদ বাণিজ্যিক এলাকা০৫বেসরকারি বাণিজ্যিক ব্যাংকইউনিয়ন ব্যাংকআগ্রাবাদ শাখাইসলামী শরিয়াহ্ ভিত্তিক৫৯, আগ্রাবাদ বাণিজ্যিক এলাকা, চট্টগ্রাম০৬ইসলামী ব্যাংক বাংলাদেশআগ্রাবাদ বাণিজ্যিক এলাকা শাখাবাণিজ্যিক আদালত, বাসা নং ৯৫, আগ্রাবাদ বাণিজ্যিক এলাকা, চট্টগ্রাম০৭বাদামতলী উপশাখাকে এন টাওয়ার, বাসা নং ১৮, শেখ মুজিব রোড, ডবলমুরিং, চট্টগ্রাম০৮ফার্স্ট সিকিউরিটি ইসলামী ব্যাংকমোগলটুলী উপশাখাহাশেম ভবন, বাসা নং ১৩৩০, রোড নং ১১৮০, কমার্স কলেজ রোড, কাটা বটগাছ মোড়, সদরঘাট, চট্টগ্রাম০৯শাহ্‌জালাল ইসলামী ব্যাংকআগ্রাবাদ শাখা১০৪, আগ্রাবাদ বাণিজ্যিক এলাকা, চট্টগ্রাম   উল্লেখযোগ্য ব্যক্তি   মোহাম্মদ ফেরদাউস খান –– শিক্ষাবিদ, লেখক ও প্রশাসক।   কাউন্সিলর   কাউন্সিলর  রাজনৈতিক দল  নির্বাচন সন মোহাম্মদ আবদুল কাদের  বাংলাদেশ আওয়ামী লীগ  ২০১৫ নজরুল ইসলাম বাহাদুর  বাংলাদেশ আওয়ামী লীগ  ২০২১   আরও দেখুন   ডবলমুরিং থানা  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম সিটি কর্পোরেশনের ওয়ার্ড
৮ নং জাতীয় সড়ক দিল্লি ও মুম্বাই শহরকে যুক্ত করেছে। জাতীয় সড়কটি ভারতয় উপমহাদেশের সবচেয়ে ব্যস্ততম মহাসড়ক হিসেবে পরিগণিত। জাতীয় সড়কটি সোনালী চতুর্ভূজ এর অংশ। বর্তমানে এই জাতীয় সড়ককে কেন্দ্র করে দিল্লি-মুম্বাই ইন্ডাস্টিয়াল করিডর গঠন করা হচ্ছে। এই জাতীয় সড়ক দিল্লী, গুড়গাঁও, জয়পুর, আজমির, আহমেদাবাদ, সুরাট ও মুম্বাইকে এক সঙ্গে যুক্ত করেছে। জাতীয় সড়কটির মোট দৈর্ঘ্য ১৪২৮ কিলোমিটার।flots for tendar for North peripheral Road The Times of India-2011-02-17  তথ্যসূত্র  বিষয়শ্রেণী:ভারতের জাতীয় সড়ক
বায়োসিস্টেম () হচ্ছে একটি পিয়ার রিভিউ করা বিজ্ঞাননির্ভর সাময়িকী। যা ব্যবহারিক (experimental),  গণনাকারী (computational), এবং তাত্ত্বিক গবেষণার সাথে সংযুক্ত; যা জীববিজ্ঞান, বিবর্তন এবং উপাত্ত প্রক্রিয়াজাতকরণ বিজ্ঞান নিয়ে কাজ করে।   ইতিহাস  ১৯৬৭ সালের মার্চে রবার্ট জি. গ্রিনেল (Robert G. Grenell) এর তত্ববধানে Currents in Modern Biology নামে BioSystems  যাত্রা শুরু করে। ১৯৭২ সালে এর নাম পরিবর্তন হয়ে হয় Currents in Modern Biology: Bio Systems। যাকে; পরবর্তীতে সংক্ষেপে সহজ করে Bio System নামে ডাকা হয়। পূর্বে এর সম্পাদক ছিলেন জে.পি স্কাডে (J.P. Schadé), এলান ডব্লিউ.স্কোয়ার্টজ (Alan W. Schwartz), সিডনি ডব্লিউ.ফক্স, মাইকেল কনরাড, লিন মারগুলিস, ডেভিড বি.ফোগেল, জর্জ কাম্পিস, ফ্রান্সিস্কো লারা-অছোয়া,কইছিরো মাউটুস্নো, রেয় পাটন এবং ডব্লিউ. মাইক এল. হলকোম্বে।  বর্তমানে এর সম্পাদক মণ্ডলীর সদস্য হচ্ছেন গ্যারী বি.ফোগেল (Natural Selection, Inc.) (প্রধান সম্পাদক), কোইছিরো মাটসুনো (Koichiro Matsuno) (নাকোগা প্রযুক্তি বিশ্ববিদ্যালয়) (সম্পাদক), স্টিফেন স্কুস্টার (জেনাল বিশ্ববিদ্যালয়) (সম্পাদক), ডেনিস থিফ্রি (Denis Thieffry) (একোলো নর্মাল বিশ্ববিদ্যালয়) (Application Notes in Systems Biology Editor), এবং আবির ইগামবারদিভ (Abir Igamberdiev) (মেমোরিয়াল বিশ্ববিদ্যালয়) (রিভিউ সম্পাদক)   এবস্ট্রাক এবং ইন্ডেক্স BIOSIS, Chemical Abstracts, Current Contents/Life Sciences, EMBASE, EMBiology, GEOBASE, MEDLINE, এবং Scopus এ জার্নালটি সুচিত হয়েছে ও এর সারমর্ম দেওয়া হয়েছে।   তথ্যসূত্র    বহিঃসংযোগ     http://www.sciencedirect.com/science/journal/03032647  বিষয়শ্রেণী:Elsevier academic journals বিষয়শ্রেণী:Systems biology বিষয়শ্রেণী:ইংরেজি ভাষার ম্যাগাজিন বিষয়শ্রেণী:Publications established in 1967 বিষয়শ্রেণী:মাসিক গবেষণা পত্রিকা বিষয়শ্রেণী:Biology journals বিষয়শ্রেণী:Molecular and cellular biology journals বিষয়শ্রেণী:Systems journals বিষয়শ্রেণী:বিবর্তনীয় জীববিজ্ঞানমূলক সাময়িকী বিষয়শ্রেণী:ইংরেজি ভাষার গবেষণা পত্রিকা
বঙ্গবন্ধু সড়ক বাংলাদেশের নারায়ণগঞ্জের একটি রাস্তা। এই রাস্তাকে সংক্ষেপে বিবি রোড নামেও উল্লেখ করা হয়। এই রাস্তার দৈর্ঘ্য ১.৫ কিমি। এটি নারায়ণঞ্জের ব্যস্ততম রাস্তা। এটি শহরের চাষাড়া ও নিতাইগঞ্জ চত্বরের সাথে যুক্ত।   ইতিহাস  ১৯৫৯ সালের আগে এই রাস্তা তিনটি ভাগে বিভক্ত ছিলো। চাষাড়া থেকে ২ নম্বর গেট পর্যন্ত রাস্তার উত্তর অংশ নারায়ণগঞ্জ পৌরসভার তৎকালীন চেয়ারম্যানের নামানুসারে ১৯২২ সালে ডেলিসলে রোড নামকরণ করা হয়। পরবর্তী অংশটি গেট নং ২ থেকে থেকে মন্ডলপাড়া পুল পর্যন্ত ছিলো যা পরবর্তী চেয়ারম্যানের নামানুসারে সিরকোর রোড নামকরণ করা হয়। রাস্তার শেষ অংশটি মন্ডলপাড়া পুল থেকে দক্ষিণে নিতাইগঞ্জ পর্যন্ত বিস্তৃত যার নাম ওয়েস্টার্ন রোড ছিলো। পাকিস্তান প্রতিষ্ঠার বারো বছর পর ও আইয়ুব খানের রাষ্ট্রপতি হওয়ার প্রথম বার্ষিকীতে পৌর কর্তৃপক্ষ তিনটি রাস্তাকে একত্রিত করে এবং পাকিস্তানের প্রতিষ্ঠাতা মুহাম্মদ আলী জিন্নাহর নামানুসারে এটিকে কায়েদে আজম রোড নামকরণ করে। ১৯৭১ সালে বাংলাদেশের স্বাধীনতার পর বাংলাদেশের প্রতিষ্ঠাতা শেখ মুজিবুর রহমানের নামে রাস্তাটির নাম পরিবর্তন করে বঙ্গবন্ধু সড়ক রাখা হয়।   সমস্যা  এই রাস্তার দুই পাশে হকাররা পণ্য বিক্রি করায় রাস্তায় যানজটের সৃষ্টি হতো। ১৬ জানুয়ারি ২০১৮ সালে শহরের পুলিশ সুপার রাস্তাটিকে হকারমুক্ত রাস্তা ঘোষণা করে রাস্তার উভয় পাশে হকারদের পণ্য বিক্রি নিষিদ্ধ করেন। ঘোষণার পর নারায়ণগঞ্জ সিটি কর্পোরেশন কর্তৃপক্ষ হকারদের রাস্তা থেকে উচ্ছেদ করতে গেলে তাদের সঙ্গে রাজনীতিবিদ শামীম ওসমানের সমর্থকদের সংঘর্ষ হয়। বঙ্গবন্ধু সড়ক থেকে হকার উচ্ছেদের জন্য কর্তৃপক্ষের পক্ষ থেকে বিভিন্ন চেষ্টা করা হলেও সেগুলো ব্যর্থ হয়। বঙ্গবন্ধু সড়কের দুই পাশে নির্মিত অধিকাংশ বিপণিবিতানে পার্কিং সুবিধা না থাকায় রাস্তার দুই পাশে গাড়ি রাখা হয়ে থাকে, ফলে যানজট বেড়ে যায়। বর্ষাকালে সামান্য বৃষ্টিতেই বঙ্গবন্ধু সড়ক প্লাবিত হয়ে যানবাহন ও পথচারীদের চলাচলে অসুবিধার সৃষ্টি করে।   তথ্যসূত্র   বিষয়শ্রেণী:নারায়ণগঞ্জের পরিবহন বিষয়শ্রেণী:বাংলাদেশের রাস্তা বিষয়শ্রেণী:শেখ মুজিবুর রহমানের স্মারক
প্রশাসক User:Hasive দ্বারা অপসারণ। -- বোধিসত্ত্ব (আলাপ) ১৫:০১, ৮ মার্চ ২০১৬ (ইউটিসি) নূরুল ইসলাম ওলীপুরী  – (অপসারণের প্রস্তাবনা দেখুনলগ দেখুন) () উইকিপিডিয়ার মত বিশ্বকোষে স্থান পাওয়ার মত উল্লেখযোগ্য ব্যক্তিত্ব নন বলে মনে করি। তথ্যসূত্রও নেই।  বোধিসত্ত্ব (আলাপ) ০০:৫৭, ৮ মার্চ ২০১৬ (ইউটিসি)  করছি। কেননা নিবন্ধে কোন রেফারেন্স নেই। গুগলেও সোস্যাল মিডিয়া ছাড়া কিছু পাওয়া গেল না। আর নিবন্ধের বিষয়বস্তুুতে উল্লেখযোগ্য হওয়ার মত কোন তথ্য সংযোজন করা হয়নি। --কায়সার আহমাদ (আলাপ) ১২:১১, ৮ মার্চ ২০১৬ (ইউটিসি)
আবু বকর (ঈসায়ী ৫৭৩–৬৩৪) ছিলেন নবী মুহাম্মাদের পর ইসলামের প্রথম খলিফা। তিনি ছিলেন নবী মুহাম্মাদের রাজনৈতিক উত্তরাধিকারী।   পরিবার  আবু বকর ছিলেন আবু কুহাফা ও উম্মুল খাইর সালমার পুত্র। তাঁর পিতা-মাতা উভয়েই মুসলিম হয়েছিলেন। আবু বকরের কোনো ভাই ছিল বলে জানা যায় না। তাঁর দুই বৈমাত্রেয় বোন ছিল। তাদের নাম উম্মু ফারওয়াহ ও কুরাইবাহ।  উম্মু ফারওয়াহ বিনতে আবি কুহাফাঃ প্রথম স্বামী আবু উমাইমাহ আল আযদীর ঘরে কন্যা উমাইমাহ এর জন্ম। এরপর তামিম আদ-দারির সাথে বিয়ে হয়। তাঁর সাথে তালাকের পর বিয়ে করেন আশ'আছ ইবনে কায়স আল-কিন্দীকে, সেই ঘরে তাঁর তিন পুত্র মুহাম্মাদ, ইসহাক, ইসমাইল ও দুই কন্যা হাবাবাহ ও কুরাইবাহ জন্ম গ্রহণ করেন।  কুরাইবা বিনতে আবি কুহাফাঃ তাঁর স্বামী ছিলেন প্রখ্যাত সাহাবী কায়স ইবনে সা'দ ইবনে উবাদাহ আল-আনসারী।  আবু বকর মোট ৪ বার বিয়ে করেছিলেন। ইসলাম গ্রহণের পূর্বে কুতাইলাহ এবং উম্মু রুমানকে, এবং ইসলামের গ্রহণের পরে ২ টি। কুতাইলাহ এর ইসলাম গ্রহণ নিয়ে মতবিরোধ আছে, জাহিলী যুগেই উক্ত মহিলাকে তালাক দেন। আবু বকরের ৪ স্ত্রীর মোট ৬ সন্তান ছিল, ৩ পুত্র ও ৩ কন্যা।  স্ত্রীসন্তাননাতী-নাতনীপরবর্তী বংশধরকুতায়লাহ বিনতে আব্দুল উযযাআসমা বিনতে আবি বকরআব্দুল্লাহ ইবনুল জুবাইর  উরওয়াহ ইবনুয যুবাইরইয়াহইয়া ইবনে আব্বাদ ইবনে আব্দুল্লাহ  হিশাম ইবনে উরওয়াহআব্দুল্লাহ ইবনে আবু বকরআব্দুল্লাহ বিয়ে করেছিলেন আতিকা বিনতে যাইদকে, কিন্তু কোনো সন্তান ছিল নাউম্মু রুমান বিনতে আমির (বানু কিনানাহ গোত্রের)আব্দুর রহমান ইবনে আবি বকরআবু আতিক মুহাম্মাদআব্দুর রহমানের বংশধর পৃথিবীর বিভিন্ন দেশে ছড়িয়ে ছিটিয়ে আছে।আয়িশা বিনতে আবু বকরআয়িশা ছিলেন ইসলামের নবী মুহাম্মাদের স্ত্রী, আয়িশার কোনো সন্তান ছিল না।আসমা বিনতে উমাইসমুহাম্মাদ ইবনে আবু বকরকাসিম ইবনে মুহাম্মাদ ইবনে আবু বকরউম্মু ফারওয়াহ বিনতে কাসিম জা'ফার সাদিক (উম্মু ফারওয়াহ এর পুত্র)  আবুল ফারাজ ইবনুল জাওযি (কাসিম ইবনে মুহাম্মাদ ইবনে আবু বকরের বংশধর)হাবিবাহ বিনতে খারিজাহ ইবনে যাইদ (বানু হারিস ইবনে খাজরায গোত্রের)উম্মু কুলসুম বিনতে আবু বকরTartib wa Tahthib Kitab al-Bidayah wan-Nihayah by ibn Kathir, published by Dar al-Wathan publications, Riyadh Kingdom of Saudi Arabia, 1422 Anno hegiræ (2002) compiled by Dr. Muhammad ibn Shamil as-Sulami, page 16,তালহা ইবনে উবাইদিল্লাহ থেকেঃ জাকারিয়া, ইউসুফ এবং আয়িশাMuhammad Ibn Sad, Tabaqat al-Kubra, vol. 8. Translation by Bewley, A. (1995). The Women of Medina, p. 298. London: Ta-Ha Publishers.  আব্দুর রহমান ইবনে আব্দুল্লাহ আল মাখযুমী থেকেঃ ইব্রাহিম আল আহওয়াল, মুসা, উম্মু হুমাইদ এবং উম্মু উসমান   আরও দেখুন   খুলাফায়ে রাশেদীন   খলিফা আবু বকরের পরিবার  খলিফা উমারের পরিবার  খলিফা উসমানের পরিবার  খলিফা আলির পরিবার   তথ্যসূত্র    আরও জানতে   Armstrong, Karen. Muhammad: Biography of the Prophet, Phoenix, 1991. 1-84212-608-3   অতিরিক্ত লিঙ্ক   https://web.archive.org/web/20050217023944/http://www.ymofmd.com/books/abas/chapter2.htm  https://web.archive.org/web/20051118235341/http://www.luarisharif.net/hazratabubakersiddiq.htm    বিষয়শ্রেণী:আরব ব্যক্তি বিষয়শ্রেণী:সালাফ বিষয়শ্রেণী:প্রাচীন আরবীয় ব্যক্তি
আজিজা মুস্তফা জাদেহ (; জন্ম: ১৯ ডিসেম্বর, ১৯৬৯), "জাজের রাজকুমারী", "ডাই প্রিনজেসিন ডেস জ্যাজ" বা "জাজিজা" নামেও পরিচিত, হচ্ছেন আজারবাইজান এর একজন গায়িকা, পিয়ানোবাদক এবং সুরকার যিনি শাস্ত্রীয় এবং আভান্ট-গার্ডের প্রভাবগুলোর সঙ্গে জাজ এবং মুগাম (এটি হচ্ছে আজারবাইজান এর একটি ঐতিহ্যগত আধুনিকীকরণ শৈলী) এর একটি মিশ্রণ এ গান পরিবেশন করেন। সমালোচকরা বলছেন যে তার শৈলীতে কিথ জারেট এর কিছু প্রভাব দেখা যায়।[ AllMusic.com review - Aziza Mustafa Zadeh] তিনি বর্তমানে জার্মানি এর মেনজ এ বসবাস করেন যেখানে তার সাথে তার মা, এলিজাবে মুস্তফা জাদেহ থাকেন। তার মা তার ম্যানেজার এর দায়িত্বও পালন করেন। তিনি বলেছেন তার দুই প্রিয় বিনোদন কার্যক্রম হলো পেইন্টিং এবং ঘুম। তিনি একজন নিরামিষভোজী ব্যক্তি। তিনি ঈশ্বরকে বিশ্বাস করেন, যদিও তিনি নিজেকে কোনো ধর্মের অন্তর্গত বলে মনে করেন না।Jazzeitung interview with Aziza Mustafa Zadeh   জীবনী  আজিজা মুস্তফা জাদেহ আজারবাইজান এর বাকু এ অবস্থিত একটি সঙ্গীত পরিবারে জন্মগ্রহণ করেন। তার বাবা হচ্ছেন ভ্যাজিফ এবং মা হচ্ছেন এল্জা মোস্তফা জাদেহ।Region Plus Magazine |url=http://regionplus.az/en/articles/view/2292  ভ্যাজিফ হচ্ছেন একজন পিয়ানোবাদক এবং সুরকার, যিনি মুগল-জাজ সংযোজন তৈরির জন্য বিখ্যাত, যার মধ্যে তার কন্যা এখন অভিনয় করেন। এল্জা জর্জিয়া থেকে একজন ক্লাসিক্যাল প্রশিক্ষণপ্রাপ্ত গায়িকা।  আজিজা এর বাবা এবং মা লক্ষ করেন যখন তাদের মেয়ে আট বছর বয়সী ছিল তখন তাদের মেয়ে সঙ্গীত এর প্রতি সংবেদনশীল ছিল। যখন তার মা তাকে উক্ত কাহিনী বলছিল তখন আজিজা গল্পটি স্মরণ করেন। তিনি বলেন:  আজিজা মুস্তফা জাদেহ সব ধরনের শিল্প, বিশেষত নাচ, পেইন্টিং এবং গাওয়া উপভোগ করেন। মাত্র তিন বছর বয়সে, তিনি তার বাবার সাথে তার মঞ্চে আত্মপ্রকাশ করেছিলেন, তিনি ছোটবেলা থেকেই শাস্ত্রীয় পিয়ানো অধ্যয়ন শুরু করেন কণ্ঠস্বর তৈরি করেছিলেন। বিখ্যাত সংগীতশিল্পী জোহান সেবাস্টিয়ান বাচ্চ এবং ফ্রেডেরিক চোপিন এর কাজগুলিতে তিনি বিশেষ আগ্রহ দেখান। এর পরপরই, তিনি কর্মক্ষমতার জন্য একটি ক্রমবর্ধমান প্রতিভা দেখিয়েছিলেন।"A Feeling of Jazz". Baku Magazine, No. 2(16), May 2010; p. 80.  ১৯৭৯ সালের ১৬ ডিসেম্বর আজিজা মুস্তফা জাদেহ এর বাবা তাশকেন্ট এ ৩৯ বছর বয়সে হৃদরোগে আক্রান্ত হয়ে মারা যান। তার কন্যা এর সাথে এই ঝড়ের সঙ্গে মোকাবিলা করতে সাহায্য করার জন্য, আজিজা মুস্তফা জাদেহ এর মা তার কন্যার নিজের বাদ্যযন্ত্রের প্রতিভাবান বিকাশে সাহায্য করার জন্য একজন গায়িকা হিসেবে তার কর্মজীবন ছেড়ে দিয়েছিলেন।  ১৯৮৮ সালে, মাত্র ১৮ বছর বয়সে, আজিজা মুস্তফা জাদেহ এর মুঘম-প্রভাবশালী ধরনটি ওয়াশিংটন ডি.সি. এ থিওলোনীয় সন্ন্যাসী পিয়ানো প্রতিযোগিতায় আমেরিকান ম্যাট কুপারের সাথে তৃতীয় স্থানে অবস্থান করে। এই সময় তিনি তার মায়ের সাথে জার্মানিতে চলে গেলেন।  আজিজা মুস্তফা জাদেহ তার আত্মপ্রকাশমূলক অ্যালবাম, ১৯৯১ সালে "আজিজা মুস্তফা জাদেহ" নামে প্রকাশ করে। তার দ্বিতীয় অ্যালবাম, "অলয়েজ" ফনো একাডেমী পুরস্কার, একটি মর্যাদাপূর্ণ জার্মান সঙ্গীত পুরস্কার, এবং সোনি থেকে ইকো পুরস্কার জিতেছে। বেশ কয়েকজন জ্যাজ এবং ঐতিহ্যবাহী শিল্পীদের সাথে অনেক দেশে তিনি কাজ করেছেন এবং বেশ কয়েকটি অ্যালবাম প্রকাশ করেছেন, যার মধ্যে সম্প্রতি ২০০৭ সালে মুক্তিপ্রাপ্ত অ্যালবাম হচ্ছে "কনট্রাস্ট ২"।   তথ্যসূত্র    বহিঃসংযোগ      আজারবাইজান আন্তর্জাতিক নিবন্ধ  আজিজা মুস্তফা জাদেহ: বডি এন্ড সোল এন্ড মুঘম!  আজিজা মুস্তফা জাদেহ এর সাক্ষাৎকার, আজারবাইজান আন্তর্জাতিক সঙ্গীত বিভাগ  বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম বিষয়শ্রেণী:২১শ শতাব্দীর নারী পিয়ানোবাদক
right|160px আতিউর রহমান খ্যাতনামা বাংলাদেশী অর্থনীতিবিদ। মে ১, ২০০৯ সালে তিনি বাংলাদেশের কেন্দ্রীয় ব্যাংক বাংলাদেশ ব্যাংকের গভর্নর হিসেবে নিযুক্ত হন। ২০১৬ সালের মার্চে সাইবার হ্যাকিংয়ের মাধ্যমে বাংলাদেশ ব্যাংকের রিজার্ভের অর্থ চুরির ঘটনা প্রকাশ হওয়ার পর ১৫ মার্চ তিনি স্বেচ্ছায় পদত্যাগ করেন। অর্থনীতির বিভিন্ন গুরুত্বপূর্ণ বিষয় নিয়ে লেখার কারণে তিনি বেশ পরিচিত। বাংলা এবং ইংরেজি দুই ভাষাতেই তার লেখা অসংখ্য বই রয়েছে। তিনি রাষ্ট্রায়ত্ব সোনালী ব্যাংকের পরিচালক হিসেবেও দায়িত্ব পালন করেছেন। ২০০১ সালে, তিনি বাংলাদেশের দ্বিতীয় বৃহত্তম ব্যাংক জনতা ব্যাংকের পরিচালনা পরিষদের চেয়ারম্যান হিসেবে নিযুক্ত হন। এছাড়াও বাংলাদেশ ইন্সটিটিউট অফ ডেভেলপমেন্ট স্ট্যাডিজ এ একজন সিনিয়র গবেষণা সহকারী হিসেবে কাজ করেছেন। বর্তমানে তিনি ঢাকা বিশ্ববিদ্যালয়ের উন্নয়ন অধ্যয়ন বিভাগে অধ্যাপক হিসেবে কর্মরত আছেন। বাকি অংশ পড়ুন...
এ. কে. নাজিরউদ্দীন আহমেদ বাংলাদেশি অর্থনীতিবিদ যিনি বাংলাদেশের কেন্দ্রীয় ব্যাংক বাংলাদেশ ব্যাংকের দ্বিতীয় গভর্নর ছিলেন।   জন্ম  এ. কে. নাজিরউদ্দীন আহমেদের জন্ম  ব্রাহ্মণবাড়ীয়া জেলার নবীনগর উপজেলার শাহবাজপুর গ্রামে জন্মগ্রহণ করেন।   কর্ম জীবন  নাজিরউদ্দীন ছিলেন বাংলাদেশের কেন্দ্রীয় ব্যাংক 'বাংলাদেশ ব্যাংক'-এর দ্বিতীয় গভর্নর; তিনি ১৯৭৪ সালের ১৮ নভেম্বর এ. এন. এম. হামিদুল্লাহ্‌ দায়িত্ব ত্যাগ করার পর ১৯৭৪ সালের ১৯ নভেম্বর হতে ১৯৭৬ সালের ১৩ জুলাই পর্যন্ত দায়িত্ব পালন করেন।বাংলাদেশ ব্যাংকের গভর্নর।   আরও দেখুন   বাংলাদেশ ব্যাংক  বাংলাদেশ ব্যাংকের গভর্নরদের তালিকা   তথ্যসূত্র    বহিঃসংযোগ   বাংলাদেশ ব্যাংকের গভর্নরদের তালিকা।  বিষয়শ্রেণী:বাংলাদেশী অর্থনীতিবিদ বিষয়শ্রেণী:বাংলাদেশ ব্যাংকের গভর্নর বিষয়শ্রেণী:জাপানে বাংলাদেশের রাষ্ট্রদূত বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:১৯৩০-এর দশকে জন্ম বিষয়শ্রেণী:২০১৬-এ মৃত্যু বিষয়শ্রেণী:দক্ষিণ কোরিয়ায় বাংলাদেশের রাষ্ট্রদূত
হিন্দুধর্ম কম্বোডিয়ার, খেমার সাম্রাজ্যের অধীনে একটি প্রভাবশালী ধর্ম হওয়ায়, **হিন্দু ধর্ম** কম্বোডিয়ার বিশাল সংস্কৃতি ও ইতিহাসকে গভীরভাবে প্রভাবিত করে, যদিও বর্তমানে এটি সেখানে একটি সংখ্যালঘু ধর্ম। প্রায় ১,০০০ থেকে ১৫,০০০ ব্যক্তি এই ধর্ম অনুসরণ করে থাকেন।  কম্বোডিয়া ঐতিহাসিকভাবে একটি বৌদ্ধ সংখ্যাগরিষ্ঠ দেশ হলেও, ফরাসি ইন্দোচীন থেকে স্বাধীনতার আগে এখানে উল্লেখযোগ্য হিন্দু জনগোষ্ঠীর বাস ছিল। এমনকি তার কয়েকশ বছর আগে, হিন্দু ধর্ম কম্বোডিয়া এবং দক্ষিণ-পূর্ব এশিয়ার সবচেয়ে প্রভাবশালী ধর্ম ছিল। বর্তমানে, কম্বোডিয়ার বেশিরভাগ হিন্দু স্থানীয় ও কিছু ভারতীয় বংশোদ্ভূত।   ইতিহাস   থেকে কম্বোডিয়ায় হিন্দুধর্মের অস্তিত্ব রয়েছে বলে জানা গেছে। কথিত আছে যে হিন্দু সংস্কৃতি কম্বোডিয়াকে প্রভাবিত করেছে । এখানে 'কম্বুজদেশ' ভূমির উল্লেখ সহ ধর্মীয় ঐতিহ্য ও রীতিনীতির জন্য পুরোহিতের উপস্থিতি ছিল। চেনলা রাজ্যে হিন্দু ধর্মের পৃষ্ঠপোষকতায় অনেক হিন্দু সম্প্রদায় প্রতিষ্ঠিত হয়েছিল ।  খেমার সাম্রাজ্য গঠনের পর, নবম শতাব্দীতে প্রতিষ্ঠাতা দ্বিতীয় জয়বর্মণ কে 'দেবরাজা' উপাধি দেন এবং হিন্দু রীতি অনুযায়ী নিজেকে 'চক্রবর্তী' হিসেবে ঘোষণা করেন। খেমার স্থাপত্যে অনেক হিন্দু মন্দির নির্মাণের মাধ্যমে হিন্দুধর্ম শীর্ষে ছিল এবং সংস্কৃত পবিত্র ভাষা হিসেবে ব্যবহৃত হত । সে সময় খেমার সাম্রাজ্যের রাষ্ট্রধর্ম ছিল হিন্দুধর্ম। ১৪ শতক পর্যন্ত রাজপরিবারের থেরবাদ বৌদ্ধধর্মে রূপান্তরিত হওয়ার পর এবং ধীরে ধীরে দেশে হিন্দু জনসংখ্যার পতন ঘটায় যা শৈবধর্ম থেকে বৌদ্ধধর্ম দ্বারা প্রতিস্থাপিত হয়।    বর্তমান অবস্থা  কম্বোডিয়ায় হিন্দু সংস্কৃতি এখনো দৃশ্যমান। এখানে প্রতিবছর দীপাবলি এবং হোলির মতো হিন্দু উৎসবগুলো উদযাপন করা হয়।   ঐতিহাসিক হিন্দু মন্দির    আংকর বাট (বৃহত্তম মন্দির চত্বর)  সাজ্জাদ দ্রুক্ষ মন্দির  প্রিয় বিহার মন্দির  থোম্মানং  প্রসাদ তা ক্রাবেই  বায়ু মন্দির  বানতেয় শ্রী  প্রসাদ তা মুুয়েন ধাম   ঐতিহাসিক হিন্দু ব্যক্তি    দ্বিতীয় জয়বর্মণ  দ্বিতীয় সূর্যবর্মণ  প্রথম ইন্দ্রবর্মণ  প্রথম যশোবর্মণ   আরো পড়ুন    দেশ অনুযায়ী হিন্দুধর্ম  হিন্দু পঞ্জিকা  হিন্দু সাম্রাজ্য এবং রাজবংশের তালিকা   তথ্য সূত্র     বিষয়শ্রেণী:দক্ষিণ-পূর্ব এশিয়ায় হিন্দুধর্ম বিষয়শ্রেণী:কম্বোডিয়ায় ধর্ম বিষয়শ্রেণী:দেশ অনুযায়ী হিন্দুধর্ম
বাংলাদেশ–বেলজিয়াম সম্পর্ক বলতে বাংলাদেশ এবং বেলজিয়ামের মধ্যে দ্বিপাক্ষিক রাষ্ট্রীয় সম্পর্ককে বোঝায়। ব্রাসেলসে বাংলাদেশের একজন আবাসিক রাষ্ট্রদূত রয়েছে যিনি একইসাথে লুক্সেমবার্গে বাংলাদেশের রাষ্ট্রদূতও। মাহবুব হাসান সালেহ বেলজিয়ামে বাংলাদেশের রাষ্ট্রদূত।   ইতিহাস  বেলজিয়ামে বাংলাদেশের প্রথম রাষ্ট্রদূত সানাউল হক ১৯৭৩ সালের ১৫ মে নিযুক্ত হন এবং ১৯৭৬ সালের ৩০ ডিসেম্বর পর্যন্ত দায়িত্ব পালন করেন। ১৯৭৫ সালে রাষ্ট্রপতি শেখ মুজিবর রহমানের কন্যা শেখ হাসিনা ও শেখ রেহানা বেলজিয়ামে ছিলেন যখন তাদের বাবাকে হত্যা করা হয়। তাদেরকে আশ্রয় দেওয়া রাষ্ট্রদূত সানাউল হক হত্যাকাণ্ডের পর আর আতিথেয়তা না দেওয়ার সিদ্ধান্ত নেন। পরে জার্মানিতে বাংলাদেশের রাষ্ট্রদূত হুমায়ূন রশীদ চৌধুরী তাদের জার্মানিতে আশ্রয় দিয়েছিলেন।  ২০১০ সালের নভেম্বরমাসে বাংলাদেশের প্রধানমন্ত্রী শেখ হাসিনা বেলজিয়ামের প্রধানমন্ত্রী ইয়েভস লেটেরমের বাসভবনে যান এবং বেলজিয়ামের কোম্পানিগুলোর কাছ থেকে আরও বিনিয়োগ আদায়ের চেষ্টা করেন। গোলাম ফারুক আহমেদ বাংলাদেশে বেলজিয়ামের সম্মানসূচক কনসাল।  বাংলাদেশ দূতাবাস ২০১৪ সালের ২৯ অক্টোবর ব্রাসেলসের সেন্টার ফর ফাইন আর্টসে একটি সুফি সঙ্গীত অনুষ্ঠানের আয়োজন করে।  দুই দেশের পররাষ্ট্রমন্ত্রীরা ব্রাসেলসে মিলিত হন এবং ৩ মার্চ ২০১৮ তারিখে রোহিঙ্গা শরণার্থী সংকট নিয়ে আলোচনা করেন।  ২০১৯ সালে বেলজিয়াম বাংলাদেশে একটি বাণিজ্য প্রতিনিধি দল পাঠায়। ঢাকা চেম্বার অব কমার্স অ্যান্ড ইন্ডাস্ট্রির সভাপতি ওসামা তাসিয়ের বাংলাদেশে নিযুক্ত বেলজিয়ামের রাষ্ট্রদূত ফ্রাঙ্কোইস দেলহায়ের সাথে সাক্ষাৎ করেন এবং বেলজিয়ামের কোম্পানিগুলোর কাছ থেকে আরও বিনিয়োগের অনুরোধ করেন।  ২০২০ সালের ২০ জুন বেলজিয়াম বাংলাদেশে কোভিড-১৯ মহামারীর কারণে কূটনীতিকদের বাদ দিয়ে বাংলাদেশ থেকে সকল ভ্রমণ নিষিদ্ধ করে। বেলজিয়ামের জাহাজ ভাঙ্গা কোম্পানিগুলো বাংলাদেশের জাহাজ ভাঙ্গা কোম্পানিগুলোর সাথে শ্রম অবস্থার উন্নতির জন্য কাজ করছে। ২০২০ সালের ডিসেম্বর মাসে বেলজিয়ামের কোম্পানি জান দে নুল বাংলাদেশের পায়রা বন্দরে পূর্ব প্রবেশাধিকারের জন্য রাবনাবাদ চ্যানেল ড্রেজিং করার লক্ষ্যে পায়রা বন্দর কর্তৃপক্ষের সাথে একটি চুক্তি স্বাক্ষর করে।  ২০২০ সালে বাংলাদেশ ছিল বেলজিয়ামের ৮৮তম বৃহত্তম রপ্তানি গন্তব্য এবং ৪৩তম বৃহত্তম আমদানিকারক দেশ। বেলজিয়ামের রাজা ফিলিপ বাংলাদেশ সফরে আগ্রহ প্রকাশ করেছেন।   কূটনৈতিক সম্পর্ক  ১৯৯০ সালে বেলজিয়াম বাংলাদেশের ঢাকায় দূতাবাস বন্ধ করে দেয়। ভারতে অবস্থিত বেলজিয়াম দূতাবাস ঢাকায় সুইডিশ দূতাবাসের পাশাপাশি বাংলাদেশে কাউন্সেলর সার্ভিসের দায়িত্বে রয়েছে।  মো. শাহদাত হোসেন ২০১৬ সালে বেলজিয়ামে বাংলাদেশের রাষ্ট্রদূত নিযুক্ত হন।  ২০২০ সালের ৩০ জুন মাহবুব হাসান সালেহ বেলজিয়ামে বাংলাদেশের রাষ্ট্রদূত নিযুক্ত হন।   তথ্যসূত্র   বিষয়শ্রেণী:বাংলাদেশের দ্বিপাক্ষিক সম্পর্ক বিষয়শ্রেণী:মানচিত্রবিহীন তথ্যছক দ্বিপক্ষীয় সম্পর্ক ব্যবহার করছে বিষয়শ্রেণী:বেলজিয়ামের দ্বিপাক্ষিক সম্পর্ক
পেপসি () একটি জনপ্রিয় কার্বনেট কোমল পানীয়। পেপসিকো কোম্পানি এর উৎপাদনকারী ও বিপনকারী সংস্থা। ১৮৯৮ সালে পেপসি আমেরিকায় 'ব্র্যাডস ড্রিংক' নামে উদ্ভাবন ও পরিচিতি লাভ করে। ১৯০৩ সালের ১৬ জুন থেকে এটি বর্তমান নাম পেপসি ধারণ করে।  ইতিহাস ১৮৯৮ সালে সেলেব ব্র্যাডহ্যাম দ্বারা পেপসি প্রথমে আমেরিকার নর্থ ক্যারোলিনাতে 'ব্র্যাডস ড্রিংক' নামে পরিচিতি পায়। ১৯০৩ সালে ব্র্যাড বোতলে পেপসি সরবরাহ শুরু করে। ১৯০৯ সালে পেপসি তার প্রথম বিজ্ঞাপন প্রচার করে। ১৯২৬ সাল থেকে পেপসি নিয়মিতভাবে তার লোগো ব্যবহার শুরু করে। পেপসিকো কোম্পানি যুক্তরাষ্ট্রের একটি প্রতিষ্টান।  তথ্যসূত্র  বিষয়শ্রেণী:কোলা মার্কা বিষয়শ্রেণী:১৮৯৮-এ প্রবর্তিত পণ্য বিষয়শ্রেণী:১৮৯৩-এ প্রতিষ্ঠিত মার্কিন কোম্পানি বিষয়শ্রেণী:১৮৯৩-এ প্রতিষ্ঠিত খাদ্য ও পানীয় কোম্পানি বিষয়শ্রেণী:ক্যাফেইনযুক্ত কোমল পানীয় বিষয়শ্রেণী:পেপসিকো কোলা মার্কা বিষয়শ্রেণী:মার্কিন পানীয়
জুলিয়া ব্রাউন (১৮৬০ সালের পর মারা যান) ছিলেন একজন মার্কিন ম্যাডাম এবং পতিতা, উনবিংশ শতাব্দীর মধ্যভাগে নিউ ইয়র্ক সিটিতে সক্রিয় ছিলেন। ব্রাউনকে "অ্যান্টেবেলাম আমেরিকার সেরা পরিচিত পতিতা" হিসাবে বর্ণনা করা হয়েছে।  ব্রাউন তার পতিতালয়ে পিয়ানো বাজানোর জন্য এবং নিউইয়র্কের সেরা পরিবারগুলির দ্বারা আয়োজিত অনুষ্ঠানে অতিথি হওয়ার জন্য পরিচিত ছিলেন। তিনি দুটি থিয়েটারের সিজন টিকিটও পেয়েছিলেন, বিভিন্ন গির্জায় পিউয়ের জন্য অর্থ প্রদান করেছিলেন এবং স্থানীয় বাইবেল সমিতিগুলিতে উদারভাবে অবদান রেখেছিলেন।  তিনি পর্যটন গাইড বইয়ের একটি জনপ্রিয় বিষয় হয়ে ওঠেন, এবং তার নাম প্রায়ই সেই সময়ের ডায়েরিতে দেখা যায়।    তথ্যসূত্র    গ্রন্থপঞ্জি                      বিষয়শ্রেণী:মার্কিন পতিতালয়ের মালিক ও ম্যাডাম বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:মার্কিন পতিতা
গোনজি মারি জোসে দোমিনিক তা লু (Gonezie Marie Josée Dominique Ta Lou, জন্ম ১৮ই নভেম্বর, ১৯৮৮) একজন কোত দিভোয়ারীয় ক্রীড়াবিদ যিনি ক্ষিপ্রগতির দৌড়বিদ হিসেবে দেশের প্রতিনিধিত্ব করেন। তিনি ২০১৬ সালে সিডনি অলিম্পিক ক্রীড়া প্রতিযোগিতাতে মহিলাদের ১০০ মিটার ও ২০০ মিটার দৌড় প্রতিযোগিতাগুলিতে ৪র্থ স্থান অর্জন করেন। ২০১৭ সালের বিশ্ব অ্যাথলেটিক্স শিরোপাতে মহিলাদের ১০০ মিটার ও ২০০ মিটার দৌড়ে রৌপ্য পদক (বিশ্বের ২য় সেরা স্থান) অর্জন করেন। ২০২১ সালে তিনি ১০.৭৮ সেকেন্ড সময়ে ১০০ মিটার দৌড় শেষ করে আফ্রিকা মহাদেশের ইতিহাসের সেরা সময়টি অর্জন করেন (ম্যুরিয়েল আউরে-র সাথে যৌথভাবে)। ২০২২ সালে তিনি ১০০ মিটার দৌড়ে ব্যক্তিগত সেরা সময় (ও আফ্রিকান নারীর সেরা সময়) ১০.৭২ সেকেন্ডে উন্নীত করেন।   তথ্যসূত্র  বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বিশ্ব অ্যাথলেটিক্স চ্যাম্পিয়নশিপের পদক বিজয়ী বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অলিম্পিক নারী স্প্রিন্টার বিষয়শ্রেণী:ফ্রান্সে আইভোরীয় প্রবাসী ক্রীড়াবিদ বিষয়শ্রেণী:বিশ্ব অ্যাথলেটিক্স ইনডোর চ্যাম্পিয়নশিপে পদক বিজয়ী
লালমনিরহাট-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি লালমনিরহাট জেলায় অবস্থিত জাতীয় সংসদের ১৬নং আসন।  সীমানা লালমনিরহাট-১ আসনটি লালমনিরহাট জেলার পাটগ্রাম উপজেলা ও হাতীবান্ধা উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ জয়নাল আবেদীন সরকার জাতীয় পার্টি ১৯৯১ জয়নাল আবেদীন সরকার জাতীয় পার্টি ফেব্রুয়ারি ১৯৯৬ হাসানুজ্জামান হাসান বাংলাদেশ জাতীয়তাবাদী দল জুন ১৯৯৬ জয়নাল আবেদীন সরকার জাতীয় পার্টি ২০০১ মোতাহার হোসেন বাংলাদেশ আওয়ামী লীগ ২০০৮ ২০১৪ ২০১৮২০২৪   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে লালমনিরহাট-১  বিষয়শ্রেণী:লালমনিরহাট জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত